हमनी के अपना संस्कृति अवरू संस्कार के बचावे के जरूरत बाटे
बक्सर - हिन्दू आस्था के मुताबीक नयका साल के पहिला दिन बक्सर में शोभा यात्रा निकलल। हिन्दू पंचांग के मुताबीक विक्रम संवत् 2071 के पहिला तारीख प शहर के छात्र एगो शोभायात्रा निकलले।
शहर भर के राह-रास्ता से होखत बंगाली टोला में आयोजित एगो समारोह में यात्रा के अगुवाई करेवाला पवन नंदन केशरी कहेल कि भारतीय संस्कृति अवरू संस्कार ही हमनी के धरोहर बा अवरू एकरा के बचा के रखल हमनी के जिम्मेवारी बाटे। संगही उ दुख भी जतवले कि हमनी के अँग्रेजी कलेंडर के साल त याद रहता लेकिन हमनी के अपान संस्कृति के भुलाईल जातानी जा।
केशरी के अलावे अवरू वक्ता लोग भी ए मौका प भारतीय संस्कृति का चर्चा करत ओकरा के सजावे अवरू सँवारे प ज़ोर देले।
एकर से पहिले ए यात्रा के शुरुवात के मौका प गणेश उपाध्याय दुर्गा माई के फोटो प माला चढ़ा अवरू दिया जलाके कईले। कार्यक्रम के अध्यक्षता रामेश्वर प्रसाद वर्मा कईले।
हिन्दू पंचांग के मुताबीक विक्रम संवत् 2071 के पहिला तारीख प आयोजित ए कार्यक्रम में अतुल मोहन प्रसाद, पूर्व विधायक श्रीकांत पाठक, मोनिका कुमारी ओझा, संगीता, माधुरी, प्रिया, काजल, पीयूष भी मौजूद रहन।
bho_Deva bho_Deva bho_Deva bho_Deva bho_Deva bho_Deva